पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना संक्रमितों की जिंदगी बचाने के लिए ऑक्सीजन की मारामारी के बीच रेलवे अस्पताल ने अपना ऑक्सीजन जनरेटर प्लांट लगा लिया है। इससे प्रति मिनट 250 लीटर ऑक्सीजन मिलेगी। हालांकि रेलवे अस्पताल में अभी पाइप लाइन से 25 बेड ही जुड़े हुए हैं, इसलिए करीब 30 बेड पर सिलेंडर से ही ऑक्सीजन देनी होगी। अस्पताल में 55 बेड पर ऑक्सीजन की जरूरत पड़ रही है।
दरअसल, कोरोना संक्रमण की दूसरी लहर में रेलवे अस्पताल में भी नो-बेड जैसे हालात बन गए। मरीजों के लिए ऑक्सीजन की दरकार बढ़ी तो प्रशासन के माध्यम से प्रतिदिन 60 सिलेंडर गैस लेनी पड़ रही थी। रेलवे प्रवक्ता गाेपाल शर्मा ने बताया कि मंडल रेल प्रबंधक गीतिका पांडेय ने महाप्रबंधक के आदेश के बाद अल्प समय में प्लांट लगवा दिया। हालांकि प्लांट शुरू करने के लिए जियोलाइट केमिकल नहीं मिलने से दिक्कत हुई तो केंद्रीय मंत्री गजेंद्रसिंह शेखावत से मदद लेकर केमिकल का इंतजाम कर गुरुवार को प्लांट शुरू कर दिया गया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn